cyanic-selkie/wikianc huggingface dataset:
Метамфетамин
Нечистотии и примеси
Во Јапонија, метамфетаминот обично се добива од бели кристали со висока чистота, но содржи нечистотии кои варираат во зависност од начинот на производство, а понекогаш се додаваат и примеси. Дијагностички нечистотии се нафталините 1-бензил-метилнафталин и 1,3-диметил-2-фенилнафталин, кои се добиваат со “Нагаи” и “Леукарт” производството, и цис- или транс- 1,2-диметил-3-фенилазиридин, ефедрин, или еритро-3,4-диметил-5-фенилоксазолидин, кои се добиваат со “Нагаи” и “Емде” производството; овие се отсутни во редуктивниот аминативен начин. Карактеристичните нечистотии за “Бреза” производството вклучуваат Н-метил-1-(1-(1,4-циклохексаденил))-2-пропанамин. Метамфетаминот произведени на “Бреза” начин содржи фенил-2-пропанон, претходник за редуктивниот аминативен начин, како деградивен производ. Меѓутоа, одредена дијагноза на нечистотии не е многу веродостојна во пракса, па работа на форензичарските техничари е да го проценат поголемото присуство на други соединенија.
Вообичаена примеса е диметил сулфон, растворувач и козметичка база без познати ефект врз нервниот систем, други примеси вклучуваат диметиламфетамин HCl, ефедрин HCl, натриум трисулфат, натриум хлорид, натриум глутамат, и мешавина од кофеин со натриум бензонат. Во САД, недозволениот метамфетамин доаѓа во различни форми, со цени кои многу варираат со текот на времето. Најчесто, се наоѓа како безбоен цврст кристал. Нечистотиите може да резултираат со кафеава или тен боја. Шарени ароматизирани апчиња кои содржат метамфетамин и кофеин се познати под името Ја Ба ("луда медицина" на тајландски).
Нечиста форма на метамфетамин се продава како кафеав прашок или нечисто бели камења, и често се нарекува "чудо од путер од кикирики". Таа може да се разреди или намали со не психоактивни супстанции како инозитол, изопрофилбензиламин или диметилсулфон. Друг популарен метод е да се комбинира метамфетаминот со други стимулативни супстанции, како кофеин или катин, во пилула позната како "камиказа", која што може да биде делумно опасна поради синергетските ефекти на повеќето стимуланси. Во 2007 година, во медиумите, како и помеѓу локалните извршители на законот, кружеле извештаи за појава на ароматизиран "брз мет со вкус на јагода", но бил разоткриен во 2010 година од страна на ДЕА, а покрај него, бил запленет и метамфетамин во различни бои.
Ретко, нечиста реактивна мешавина од јодоводород произведена со црвен фосфор била користена без понатамошна модификација, вообичаено со инјекција, и била наречена "крв од вол". "Мет нафта" се однесува на суровата база на метамфетамин произведена со процедури на синтеза. Вообичаено таа е прочистена од изложеноста на хлороводород, како решение или како меурест гас, и извлекувањето на резултантната сол настанува со таложење и/или рекристализација со етер/ацетон.
Сленг термини
Сленг термините за метамфетамин, особено чести кај незаконските корисници, се бројни и се разликуваат од регион до регион. Некои од имињата се "кристален мет", "мет", "спид", "кристал", "мраз", "срча", "п", "шабу", "стакло", "чудак", "бату/батунас","скант","риз","рок","тина" и "колд". Некои термини се разликуваат според регионот или субкултурата. Некои регионални термини се основани на оригиналните трговски марки; како "필로폰" ("Пилопон") во Јужна Кореја, "Пико" за чист метамфетамин во Бугарија или "Пико" во Чешка, Словачка и Полска според трговското име "Первитин”. Исто така, "Пери" ("пердуви", фонетички слично на "Первитин") и "Перник" ("медењак", фонетички слично на "Первитин") во Чешка. Во Нов Зеланд се нарекува "P" (според буквата “p” во “pure", Нов Зеланд).
Други локални имиња се "冰毒" (Бинг Ду, кинески за "ледена дрога") во Кина, "ya ba" (тајландски за "лудa медицина", Тајланд), "ya ice" (тајландски за "ледена дрога", Тајланд) "DJA" (виетнамски за "мраз", Виетнам), "batu kilat" (Малезиски за "свети камења", Малезија), "bato" (филипински за "карпа" или "камен", Филипини) "شیشه" (во превод "стакло", трансфирмирано во "Shishe", Иран) "tik" (Јужна Африка), "dimineata speciala aurie" ("Специјалнo златнo утро", Романија), "bala" во португалija, и "ספיד" во Израел.
"Винт", Руски за "штраф", посебно се однесува на многу нечистата домашна форма на метамфетамин во Русија.
Закрај (Блоке)
Закрај (словенечки: Zakraj) — населба во Општина Блоке во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Андерс Ек
Андерс Ек (7 април 1916–17 ноември 1979) бил шведски филмски глумец. Роден бил во Гетеборг, Шведска, а починал во Стокхолм. Тој бил оженет со Биргит Калберг и е татко на танчерот Никлас Ек (роден 1943 година), танчерот Матс Ек и глумицата Малин Ек (близнаци родени 1945 година).
Јајце (маглина)
Јајце (маглина) (позната и како RAFGL 2688 иCRL 2688) — биполарна протопланетарна маглина приближно на растојание од 3.000 светлосни години од Земјата. Нејзините невообичаени својства првпат биле опишани во 1975 година со податоците од 11 µm преглед добиен од Геофизичката лабораторија на Воздушните сили на САД од 1971 до 1974 година. (Претходно, објектот е каталогизиран од Фриц Цвики како пар галаксии.)
Маглината е дефинирана од низата сјајни лакови и кружници околу централната ѕвезда. Густ слој од гас и прашина ја обвива централната ѕвезда, блокирајќи ја можноста да ја забележиме директната светлина. Сепак, светлината од ѕвездата се пробива низ потенките области на прашината, осветлувајќи ги надворешнитеслоеви на гас, создавајќи ги лаковите забележани на сликата од вселенскиот телескоп Хабл.
Облакот од прашина околу централната ѕвезда е налик на диск. Биполарните изливи на сликата укажуваат дека системот има аголен импулс, што најверојатно е создаден од насобирачкиот диск. Дополнително, геометријата на дискот е причината за променливата дебелина на облакот прашина, што пак овозможува на светлината да побегне долж оската и да ги осветли надворешните слоеви на гасот, но сè уште е блокирана можноста да се види директно. Иако дисковите прашина се потврдени на неколку ѕвезди по напуштањето на асимптотската гранка на џинови, сè уште не е потврдено постоењето на дискот кај маглината.
Маглината била фотографирана од страна на вселенскиот телескоп Хабл.
Маглината оддава поларизрана светлина што исто така може да се забележи и во видливиот дел со среден телескоп.
Белешки
<li>distance × sin ( diameter_angle / 2 ) = 0.2 ly. radius</li> <li>14.0 apparent magnitude - 5 * (log10(920 pc distance) - 1) = 4.2 absolute magnitude</li> </ol>
PN Hu 1-2
PN Hu 1-2 — планетарна маглина во соѕвездието Лебед.
Список на државни водачи во 1807 година
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Црква „Св. Никола“ - Вирче
Свети Никола — главна селска црква во пијанечкото село Вирче.
Историја
Црквата била изградена во 1857 година. Не е познато кога и од кој архијерер е осветена.
Фрескоживопис
Црквата не е зографисана, а иконите во внатрешноста се од век од непознат автор.
Иштван Пастор
Иштван Пастор (5 јуни 1971) е унгарски ракометар, кој игра за за тумот КШЕ Балатонфиреди во унгарската национална лига во ракомет.
Клуб
Од 1993 до 2008 година играл за РК Веспрем, еден од најуспешните унгарски клубови. За време на тој период, тој освоил дванаесет унгарски првенства и единаесет титули во унгарскиот куп. Тој исто така се појавил во финалето на континенталниот куп. По неуспехот против РК Бидасоа во финалето на Купот на победниците во 1997 година и изгубиле за три гола разлика во вкупниот резултат против Магдебург во ЕХФ Лигата на шампионите по пет години подоцна, тој конечно ја крунисал својата кариера во Веспрем со Купот во 2008 година. Неколку месеци подоцна, летото 2008 година се пресели во КШЕ Балатонфиреди.
Тој е поранешен унгарски интернационалец. Учествувал на три светски првенства (1993, 1997, 2003) и четири европски првенства (1994, 1996, 1998, 2004). Тој исто така се натпреварувал на Летните олимписки игри 2004, каде што унгарскиот тим го освоил четвртото место.
Тој играл за Светската селекција во 2005 година против Русија и му помогнал на тимот со четири гола за да победи на натпреварот  со 37-33.
Несреќата со моторот
На 29 септември 2010 година, кога го возел својот мотор Дукати до центарот на градот, Пастор удрил пешак на уличен премин. Тој паднал, но претрпел само мали повреди. 80-годишниот човек кој бил погоден, умрел на самото место. Пастор првично бил осуден од страна на судот на осум месеци затвор и да плати парична казна од 334.397 унгарски форинти (приближно 1.250 евра). Сепак, тој ја обжалил одлуката, а на 20 јануари 2011 година казната била укината.
Сепак, судот подоцна ја потврдил пресудата на 28 ноември 2011 година и покрај затворањето, Пастор имал забранет да вози пет години и се обврзал да ги плати судските трошоци. Пастор ја признал својата вина во судот и ја изразил својата решеност да се грижи за вдовицата на починатиот.
Наводи
<references group="" responsive="">
IC 5117
IC 5117 — планетарна маглина во соѕвездието Лебед.
Бјорн Гранат
Бјорн Госта Тригве Гранат (5 април 1946–5 февруари 2017 година) бил шведски глумец кој се појавил во над 100 филмови и телевизиски емисии.
Гранат е роден во Оргрите, Гетеборг, Шведска. Тој глумел во широк спектар на улоги од комични до драматични. Тој бил активен како глумец и режисер во Кралскиот драмски театар во Стокхолм помеѓу 1987-2007 година. Пред да почине, тој требал да го игра Бакингем во продукцијата на Ричард III во Кралскиот драмски театар. Тоа бил оживување на популарната продукција во која тој се појавил во текот на 2014 година.
Гранат бил во брак со Ен-Маргрет Фиргард, а парот имал две деца.
Заврх (Блоке)
Заврх (словенечки: Zavrh) — населба во Општина Блоке во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Чуднозглобни
Чуднозглобни цицачи (науч. Xenarthra, од старогрчки „чудни, нетипични зглобови“) — група на вистински цицачи која денес постои само во Америка. Во оваа група припаѓаат оклопниците (армадили), мравојадите и мрзливците. Името на надредот доаѓа од присуството на ксенартни ковчиња кои образуваат додатен пар на зглобови кај одредени прешлени, наречени ‘рбетни коски, кои можат да се најдат само кај видовите од оваа група.
Потеклото на овој надред може да се бара дури во раниот Терциер (пред околу 60 милиони години, нешто по завршувањето на Мезозоик). Присуството на овие животни во Средна и Северна Америка се објаснува со теоријата на Големата американска размена.
Членовите на ова група порано биле соединети под името Edentata, што значи "беззаби", иако само мравојадите се без заби. Оклопниците и мрзливците имаат секачи, кои кај некои видови се без глеѓната покривка што се среќава на забите од повеќето други цицачи. Во оваа постара класификација биле вклучени и лушпестите мравојади − панголини, капскиот штрбец и паткоклуните. Но, споредбено-анатомските истражувања на овие цицачи открија значителни разлики кои ги разликуваат од животнте кои денес се вбројуваат во Xenarthra, вклучувајќи го и отсуството на ксенартни ковчиња.
Морфологија
Денешните чуднозглобни цицачи достигнуваат различни големини − од најмалиот Chlamyphorus (вилински оклопник), долг околу 12,5 cm па сè до Myrmecophaga (џиновски мравојад) кој е долг околу 120 cm. Меѓутоа, повеќето изумрени видови биле поголеми. На пример, глиптодонтите достигнувале и повеќе од 2 m во должина.
Мрзливците, кои живеат на дрвја, имаат крушковидни тела со големи абдомени, што дозволува развиток на големо слепо црево и долги, тенки екстремитети кои завршуваат со издолжени извиени канџи. Нивните прсти се сраснати со кожа, така што често се мешаат со канџите. Сите три вида на мрзливци имаат три канџи на задните стапала. Нивното надворешно крзно е долго и грубо, а постои и кратко, меко и густо внатрешно крзно. Нивните глави се мали и заоблени. Овие животни имаат необична одлика да се истегнуваат во хоризонтален правец додека висат прикачени за дрвото само со задните екстремитети.
Мравојадите се препознаваат по нивните долги конусни нуски, особено долгиот и тенок јазик, како и големите и моќни предни канџи. Последните се користат како за одбрана, така и за раскопување и отворање на мравкините дувла. Крзното е долго и густо, при што го штити животното од инсекти. Сите видови (освен еден) поседуваат рассекувачка опашка за фаќање.
Оклопниците се единствените денешни цицачи со заштитен коскен штит. За разлика од влекачките штитови, оној на оклопникот е испрекинат со неколку завои од кожа, кои помагаат во подвижноста. Површината на кожата е сива или кафеава и доста мека. Тие се дебели, средно големи цицачи кои се движат речиси припиени до почвата. Формата на главата и ушите варира меѓу видовите, додека моќните екстремитети носат зголемени канџи за копање на засолништа (дупки) и собирање на храна.
Жоао Мутињо
Жоао Филипе Ириа Сантос Мутињо (роден на 8 септември 1986 година) — португалски професионален фудбалер, кој настапува како играч од средината на теренот за англискиот Вулверхемтон и за Португалија. Главно игра на позицијата централен играч од средината на теренот, но исто така знае да ја покрие и дефанзивната позиција во средниот ред, како и офанзивната.
Тој ја започна професионалната кариера во Спортинг, но во 2010 година се пресели во соперникот Порто и освои 12 титули во двата клуба заедно. Три години подоцна тој се пресели во Монако за трансфер вреден €25 милиони евра.
Фридерсдорф
Фридерсдорф може да се однесува на следниве места во Германија:
Жоао Мутињо
Мутињо ја претставуваше националната селекција на Португалија на три европски фудбалски првенства и едно светско првенство во Бразил 2014 година. Во 2016 година тој ја освои европската титула со репрезентацијата на Португалија на Евро 2016 година што се одржа во Франција.
Захарија (свештеник)
Свештеникот Захарија (од племето на Арон), се спомнува и како Захариј — татко на Јован Крстител и сопруг на Праведната Елисавета. Тој е син на Варахија, спомнат во Матеј 23:35. Во времето на царот Ирод, првосвештеникот Захарија служел во Ерусалимскиот храм. Според преданието, пред олтарот му се јавил архангел Гаврил и му објавил дека Елисавета ќе роди син. Захарија се сомневал во неговите зборови, бидејќи и тој и неговата жена биле стари. Захарија тогаш наводно останал без зборови од шокот. Зборувал одвај кога на денот на обрежувањето на детето напишал на штицата: „Јован му е името“ (Лк. 1:63). Подоцна, кога Ирод почнал да убива деца во и околу Витлеем, испратил луѓе да го убијат и синот на Захарија — Јован. Елисавета побегнала со детето, а војниците го убиле Захарија пред олтарот.
Надворешни врски
__СОСОДРЖИНА__ __ИНДЕКС__
NGC 4020
NGC 4020 — спирална галаксија во соѕвездието Голема Мечка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4020 се споменува и како UGC 6971, MCG 5-28-66, CGCG 157-72, IRAS 11563+3041.
Откривање
Објектот е откриен на 3 февруари 1788 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4020 е од видот SBcd. Видливиот сјај со голо око изнесува 12,7 m, а оној во рамките на интервалот од минималната до максималната честота 13,4 m, додека површинскиот сјај изнесува 13,2 m/лм2. NGC 4020 има привидни димензии од 1,9' х 1'.
Астрономски податоци
Објектот е од епохата Ј2000.0. Положбениот агол на објектот е во износ од 15°.
Други поделби
Проучување на NGC 4020 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 37723. Во рамките на атласот на длабокото небо, Уранометрија 2000.00, објектот припаѓа на групата означена со бројот 107; додека во Каталогот на основни ѕвезди (GSC) е групиран под бројот 2524. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1398.
Вентспилс
Вентспилс — град во Летонија, сместен во западниот дел на државата. Исто така градот претставува и независна градска општина.
Природни услови
Вентспилс е сместен на западниот дел од Летонија. Главен град на Летонија е Рига кој се наоѓа 185 километри северозападно од Вентспилс.
Релјеф: Вентспилс се наоѓа во историската покраина Курландија. Градот бил формиран на устието на реката Вента во Балтичко Море. Градот се наоѓа во рамничарско подрачје, на 5-8 метри надморска висина.
Клима: Во Вентспилс владее континентална клима
Вода: Градот Вентспилс бил формиран на устието на реката Вента во Балтичко Море. Како пристаниште на Балтичко Море градот е важен, бидејќи не замрзнува во зима. Реката Вента му го дала името на градот. Реката ги дели стариот и новиот дел од градот.
Население
Етнички састав: Матични Летонци се нешто повеќе од половина од градските жители. Националниот састав е:
Историја
Подрачјето на Вентспилс било населено уште во праисторијата. Денешната населба под германско име Виндау ја основале германски витези, а во 1314 година населбата добила градски права. Во 1617 година градот е приклучен на државната заедница на Полска и Литванија. Во 1711 година градот ја окупирал Руската имерија и го променил името во Вентспилс. Во 19 век градот доживеал екномски просперитет.
Во 1920 година, Вентспилс бил поврзан со новоформираната Летонија. Во 1940 година тој се приклучил на Советскиот Сојуз, но наскоро паднал во рацете на Третиот рајх (1941-44). По војната градот бил дел од летонската ССР, со цел повторно да воспостави независност Летонија, во 1991 година Вентспилс бил признат како град во Летонија.
Знаменитости
Вентспилс е познат по старата тврдина, чии најстар дел доминира од времето на владеење на Тевтонците.
Подмочанско-љубојнска парохија
Подмочанско – љубојнска парохија — македонска православна парохија, дел од Ресенското архијерејско намесништво на Преспанско-пелагониската епархија на МПЦ - ОА. Парохијата ги ошфаќа селата Подмочани (парохиско седиште), Грнчари, Рајца, Курбиново, Асамати, Претор, Сливница, Крани, Арвати, Штрбово, Наколец, Љубојно, Брајчино и Долно Дупени. Старешина на парохијата е јереј Петре Пусовски (сос. 2016).
Георги Наков
Георги Наков (во —  во  ) — македонски револуционер.
Животопис
Летото во 1923 година, по наредба на Тодор Александров и Александар Протогеров, бил убиен Георги Наков кој живеел во Неврокоп, бидејќи одбивал да им даде заклетва на царските автономисти.
Анархопанк
Анархопанк (или анархистички панк) — панк-рок што го промовира анархизмот.
Термин
Иако сите панкери не ја поддржуваат идејата на анархизмот, тој имал важна улога во развојот на панк музиката, како што и панкот влијаел на модерниот израз на анархизмот. Терминот анархо-панк понекогаш се користи исклучително за музички групи кои биле дел од првото анархо-панк движење во Обединетото Кралство во доцните 70-ти и 80-ти години, како што се Crass, Conflict, Aus Rotten, Flux of Pink Indians, Subhumans, Poison Girls и Oi Polloi. Во поширока смисла, терминот се користи за сите музички групи кои пишуваат песни со анархистичка тематика.
Беру
Беру (Beru) е атол во Кирибати. Атолот е дел од островската група Гилбертови Острови, кои се наоѓаат во Тихиот Океан. Атолот бил познат како Елиза, Франсис, Марија, Пероат, Перу и Сандеј.
Географија
Беру е дел од еден поголем гребен, кој е долг околу 15 километри со најширока точка од 4.75 километри. Центарот на гребенот е заземен од мала депресија наречена Лагуна Нука. Атолот зазема третина од гребенот. Најголемата должина на островот е 13.9 километри, додека ширината варира од 0.5 до 2.9 километри.
Атолот се наоѓа на околу 96 километри источно од Табитеуеја и 426 километри југоисточно од Тарава. Најблизок остров на атолот е Никунау.
Населени места
На атолот се наоѓаат населените места:
NGC 6621
NGC 6621 — спирална галаксија во соѕвездието Змеј, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6621 се споменува и како UGC 11175, MCG 11-22-30, CGCG 322-36, IRAS 18131+6820, KAZ 194, 7ZW 778, Arp 81, VV 247, KCPG 534B.
Откривање
Објектот е откриен на 2 јуни 1885 година од страна на Едвард Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 6621 е од видот Sb/P. Видливиот сјај со голо око изнесува 13,6 m, а оној во рамките на интервалот од минималната до максималната честота 14,4 m, додека површинскиот сјај изнесува 14 m/лм2. NGC 6621 има привидни димензии од 2,1' х 0,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 18 ч 12 м 55,6 с, а неговата деклинација, односно висината на лакот на тој агол, +68° 21' 47"". Положбениот агол на објектот е во износ од 145°.
Други поделби
Проучување на NGC 6621 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 61582. Во рамките на атласот на длабокото небо, Уранометрија 2000.00, објектот припаѓа на групата означена со бројот 30; додека во Каталогот на основни ѕвезди (GSC) е групиран под бројот 4429. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 550.
Надворешни врски
NGC 6621
NGC 212
NGC 212 — елиптична галаксија во соѕвездието Феникс, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 212 се споменува и како ESO 150-18, AM 0038-562.
Откривање
Објектот е откриен на 28 октомври 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 40 м 13,4 с, а неговата деклинација, односно висината на лакот на тој агол, - 56° 9' 9". Положбениот агол на објектот е во износ од 131°.
Други поделби
Проучување на NGC 212 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 2417. Во рамките на атласот на длабокото небо, Уранометрија 2000.00, објектот припаѓа на групата означена со бројот 417; додека во Каталогот на основни ѕвезди (GSC) е групиран под бројот 8469.
Кафеана
Кафеана, гостилница, крчма  или акчилница  — угостителски објект во кој се послужуваат алкохолни и безалкохолни пијалаци и напивки, ладни јадења, слатки и др. Тие можат да бидат приготвени во просториите на кафеаната или да бидат приготвени на друго место и донесени во кафеаната само за послужување. Во кафеаната може да се послужува класичен појадок. Обично во неа се собираат луѓе од уметничкиот свет и деловни партнери, а исто така кафеаната претставува место за одмор и разонода на поширок круг луѓе. Просториите и опремата во кафеаната се удобни, а гостите се задржуваат подолго време. Во кафеаната се користат различни средства за разонода и забава на гостите - музика, игри, билијард, шах, куглање и друго. Еден дел од кафеаната може да работи како ресторан, ако располага со уреди и опрема за ресторан.
Постојат различни типови кафеани од кој најпознати се:
IRAS 21282+5050
IRAS 21282+5050 — планетарна маглина во соѕвездието Лебед.
Дисменореја
Дисменореја е болна менструација. Вообичаено болката се јавува на почетокот на менструацијата. Симптомите типично траат помалку од три дена. Болката обично се јавува во пределот на карлицата или долниот дел на абдоменот. Други симптоми може да вклучуваат болка во грбот, дијареа или наузеа.
Дисменорејата може да се јави без друг причинител. Најчести причинители на секундарна дисменореја се утерини фиброиди, аденомиоза, и најчесто ендометриоза.
Дисменорејата се јавува поретко кај жени кои редовно вежбаат или имаат дете рано во текот на животот. Третманот може да вклучува примена на топли облоги. Лекови кои се користат во третманот се НСАИЛ како ибупрофен, хормонски контрацептиви и спирала со прогестерон. Земање на витамин B1 или магнезиум може да биде корисно. Докази за ефектот на јогата, акупунктурата и масажата се недоволни. Доколку постои системски причинител може да биде потребна и хируршка интервенција.
Проценките се дека дисменореја се јавува кај 20% до 90% од жените во репродуктивна возраст. Дисменорејата претставува најчестото менструално нарушување. Типично, се јавува во текот на првата година после првиот менструален циклус. Кога не постои причинител, често болката се намалува со текот на годините или после раѓањето на дете.
Црква „Св. Ѓорѓи“ - Вирче
Свети Ѓорѓи — помала селска црква во пијанечкото село Вирче.
Црквата се наоѓа од десната страна на пристапниот асфалтен пат до селото Вирче, кој се исклучува од регионалниот пат Делчево-Берово.
Звучна преднонепчено-венечна шушкава согласка
Звучната преднонепчено-венечна шушкава согласка или звучна засводена задновенечна струјна согласка е вид на согласен глас присутен во многу јазици во светот. Меѓународната фонетска азбука (МФА) го бележи со симболот. Во македонскиот јазик, гласот е претставен со буквата ж.
Список на државни водачи во 193 година
Ова е список на државни водачи во 93 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Рацебуршко Езеро
Рацебуршко Езеро (Ratzeburger See) — езеро во југоисточниот дел на сојузната покраина Шлезвиг-Холштајн, Германија. На источниот брег на езерото се наоѓа градот Рацебург.
Милош Миловановиќ
Почетна кариера
Миловановиќ е роден во градот Краљево, а пораснал во Трстеник, каде што ги поминал помладите категории во составот на Првата петолетка. Тој исто така го носел дресот на екипата на Борац од Чачак, и како сениор најпрвин играл во Крушевац, за тимот на Трајал, Во сезоната 2005/06 заедно со тимот го освоил првото место на табелата во Поморавската зона и се квалификувале во српската лига Исток. Во текот на сезоната 2007/08 одиграл 22 натпревари и постигнал 2 гола и по тој параметар бил меѓу најстандардните фудбалери во тимот. По крајот на сезоната клубот испаднал од лигата, а Миловановиќ подоцна му се приклучил на составот на Копаоник од Брус. Во тој тим, станал еден од највлијателните играчи во наредниот период и во првиот дел од сезоната 2009/10 на 8 натпревари постигнал 4 гола. За време на зимската пауза во сезоната 2010/11, Миловановиќ заедно со неговиот соиграч Владимир Симовиќ, го напуштиле клубот и се вратиле во родниот град Трстеник. На крајот на сезоната тој заминал на пробен период во екипата на Слога од Краљево.
Слога од Краљево
По пробниот период што го минал за време на летните подготовки, заедно со останатите првотимци, Миловановиќ се приклучил на екипата на Слога од Краљево пред почетокот на сезоната 2011/12. Во тој период екипата на Слога се натпреварувала во Првата лига на Србија. Со доаѓањето на Миловановиќ клубот на Слога ја обезбедил позицијата лев бек, која претходно ја заземал Александар Гојковиќ, а која останала празна по неговото заминување во клубот на Слобода од Ужице. Својот прв официјален натпревар го имал на отворањето на сезоната, на 13 август, кога екипата на Слога била поразена од составот на Синѓелиќ од Ниш. Во текот на сезоната се наметнал во составот на новиот тим и заедно со голманот Александар Божовиќ до крајот на првиот дел бил во стартниот состав. Миловановиќ постигнал и еден гол, и тоа на гостувањето кај екипата на Инѓија, во 12 коло од Првата лига. Во продолжението од првенството пропуштил само два натпревара. Првиот натпревар на кој отсуствувал бил против екипата на Банат од Зрењанин, а вториот против клубот на Раднички во Сомбор, што било последица на четвртиот жолт картон кој претходно му бил покажан на натпреварот против екипата на Чукарички. Во својата прва сезона во клубот, тој одиграл вкупно 32 натпревари во првата лига, колку што имале само и капитенот на екипата Бобан Димитровиќ и соиграчот Немања Милетиќ. И двајцата биле негови соиграчи во одбранбениот дел на теренот.
Бидејќи Миловановиќ немал соодветна замена на левата страна, екипата Слога во текот на летото 2012 година го донела играчот Душан Младеновиќ од нишкиот клуб Синѓелиќ. На отворањето на новата сезона, екипата на Слога одиграла натпревар без голови со составот на Колубара во Лазаревац. Миловановиќ бил заменет на полувремето поради полесна повреда на ногата. Наредниот натпревар бил против екипата на Борац од Чачак. Тој го започнал натпреварот од клупата за резервни фудбалери. Сепак, поради повредата на играчот Душан Младеновиќ во 20 минута, Миловановиќ го одиграл остатокот од тој натпревар и тоа на позицијата на лев бек. Уште неколку пати влегувал во игра како резервен играч во првиот дел од сезоната, додека во вториот дел од сезоната бил стандарден. Трипати отсуствувал од протоколот на екипата поради добиени жолти парни картони. Покрај 28 лигашки натпревари, тој одиграл и на натпреварот од шеснаесетфиналето на Купот на Србија на гостински терен со екипата на ОФК Белград на Младинскиот стадион.
Со доаѓањето на Вељко Доведан за шеф на стручниот штаб на екипата на Слога, тимот во текот на есенскиот дел од сезоната 2013/14 имал забележителни резултати и зимската пауза ја дочекал на 2ро место на табелата од Првата лига. Миловановиќ бил дел од стартната екипа од почетокот на сезоната, односно од натпреварот со екипата на Јединство Путеви во Ужице. Покрај максималната минутажа во лигата, Миловановиќ во првиот дел од сезоната го одиграл и натпреварот од шеснаесетфиналето на Купот на Србија со новосадска Војводина.  Својот прв гол го постигнал во 10 коло против екипата на Смедерево, додека во остатокот од сезоната реализирал и против составот на Бежанија. Сезоната ја завршил со 26 лигашки и 1 куп натпревар. Поради немање финансиска поддршка, екипата на Слога во 2014 година отпуштил поголем дел од претходниот играчки кадар, а Миловановиќ истата година ја променил средината.
Радник од Сурдулица
Пред почетокот на сезоната 2014/15, Миловановиќ се преселил во екипата на Радник, заедно со неговиот поранешен соиграч Јован Јовановиќ и Бојан Шејиќ, кој претходно, исто така, бил голман на екипата на Слога, но кој дошол во клубот од Сурдулица нешто порано, истото лето. Миловановиќ прв пат за екипата на Радник заиграл на отворањето на сезоната, кога натпреварот со екипата на Пролетер одигран на стадионот Слана Бара завршил без голови. Веќе во наредното коло, тој постигнал еден од головите за својот тим, на домашен терен во победата од 4:0 над составот на Колубара. Миловановиќ постигнал гол и во третото коло од слободен удар, кога натпреварот во Ужице помеѓу домашниот состав на Јединство Путеви и Радник завршил со резултат 0:2. Тој го постигнал својот трет гол сезоната во 10 коло, совладувајќи го поранешниот чувар на мрежата на екипата на Радник, Душан Пулетиќ, за победа од 2:1 над екипата на БСК Борча. Според известувачот весникот Врањски, Миловановиќ бил избран за најдобар играч на натпреварот. На почетокот на вториот дел од сезоната, Миловановиќ бил стрелец во минималната победа над екипата на Пролетер. Тој го постигнал голот од пенал, по направениот прекршок на гостинскиот голман Немања Бузаџија над домашниот напаѓач Јовановиќ. Тој постигнал гол од пенал на гостински терен кај екипата на Слобода во Ужице, На истиот дуел 15 минути пред крајот на натпреварот поради втор жолт картон бил исклучен од игра. Две кола пред крајот на натпреварувањето, Радник го обезбедил местото во српската Суперлига. Подоцна во претпоследното коло од сезоната, Миловановиќ бил стрелец во нерешениот резултат 1:1 со екипата на Слога во Петровац на Млав. На крајот на сезоната, клубот на Радник го победил составот на Металац од Горњи Милановац со резултат од 4:0, по што на тимот му бил доделен трофејот наменет за првопласираната екипа од Првата лига на Србија. По Бојан Шејиќ и Милош Крстиќ, Миловановиќ бил трет најкористен фудбалер на теренот на екипата на Радник во текот на сезоната. Постигнал вкупно 6 гола на 27 натпревари. Во шеснаесетфиналето на Купот на Србија не бил дел од натпреварот со екипата на Спартак од Суботица, кога екипата на Радник била елиминирана од понатамошното натпреварување во таа сезона.
Во највисокото ниво на фудбалско натпреварување во Србија, Миловановиќ за прв пат настапил и против екипата на Спартак од Суботица, на 18 јули 2015 година. Натпреварот завршил без голови, а во извештајот се наведувало дека Миловановиќ ја пропуштил можноста неговиот тим да победи на крајот на натпреварот. Во наредните две кола се запишал во евиденцијата за асистенции. Најпрво учествувал во акцијата против екипата на Војводина при првиот гол на Радник во Супер лигата, кога стрелец бил соиграчот Славиша Стојановиќ, а потоа учествувал и во голот на Милан Ќулум, кој бил единствен во поразот од екипата на Рад со резултат од 4:1. Пеналот на Миловановиќ во 9 коло против екипата на Чукарички го одбранил чуварот на мрежата на домашната екипа Немања Стевановиќ. Во 19 коло, против екипата на Борац во Чачак, Миловановиќ не играл поради суспензија од пар на жолти картони. Тој остварил уште една асистенција против екипата на ОФК Белград во 20 коло кога ја испратил топката од аут линијата кон соиграчот Ќулум, а тој ја спровел во мрежата. Во извештајот на списанието Спорт, Миловановиќ бил оценет како играч на натпреварот од 25 коло на средбата на екипата на Радник со составот на Металац. Со 2634 минути во 30 одиграни натпревари, Миловановиќ поминал најмногу време на теренот веднаш по соиграчот Марко Путинчанин.
Во текот на сезоната 2016/17 година Миловановиќ настапувал на сите позиции во одбраната на клубот. Поради отсуството на Александар Гојковиќ од составот на Радник, Миловановиќ како стопер го започнал натпреварот од 12 коло од Суперлигата против екипата на Нови Пазар. На тој натпревар го постигнал својот прв гол во сезоната. Бидејќи ниту еден од двајцата десни бекови во тимот, Синиша Младеновиќ и Предраг Ѓорѓевиќ во 14 коло не насатапувале против екипата на Партизан, на таа позиција настапил Миловановиќ. Во таква можност тој асистирал на соиграчот Игор Златановиќ за единствениот гол на екипата на Радник на натпреварот кој завршил со резултат 1:3. Во 21 коло во натпреварот против екипата на Црвена ѕвезда, Миловановиќ настапувал како капитен на својот тим. И на тој натпревар бил на позицијата како стопер. Во 25 минута од тој натпревар Миловановиќ направил пенал, по прекршокот над гостинскиот играч Срѓан Плавшиќ. Истиот го реализирал играчот Душан Анѓелковиќ. Милованович направил прекршок за пенал и врз Бојан Остојиќ, од клубот на Партизан во 29 коло. Успешен реализатор бил играчот на црно - белите Урош Ѓурѓевиќ за конечен резултат од 2:1. До крајот на сезоната, Миловановиќ постигнал голови уште на два последователни натпревари. Првиот во 32 коло против екипата на Спартак и вториот во 33 коло против составот на Рад. По воведните три кола од сезоната 2017/18 во кој бил стартер, Миловановиќ против составот на Црвена ѕвезда го заменил повредениот Александар Гојковиќ во 71 минута. На истиот натпревар и самиот заработил повреда на задната ложа поради која отсуствувал од терените во наредниот период. Тој го постигнал единствениот гол во сезоната во 29 коло за минимална победа над екипата на Јавор од Ивањица. Во летото 2018 година, Миловановиќ го продолжил договорот за период од една година. Во текот на сезоната 2018/19 постигнал вкупно 3 гола. Стрелец бил против екипата на Раднички од Ниш, а ја погодил мрежата и против составот на Напредак од Крушевац. На крајот на сезоната, тој го напуштил клубот како слободен играч по цели 5 сезони минати во Радник. На Миловановиќ му било доделено признание за неговиот придонес во клубот, како и награда врамен дрес со бројот 3.
Напредак од Крушевац
На 21 јуни 2019 година, Миловановиќ потпишал едногодишен договор со екипата на Напредак од Крушевац. Иако во текот на кариерата првенствено играл како лев бек, а во централниот дел од одбраната настапувал по потреба. Во својот нов клуб, во составот кај тренерот Предраг Роган, се наметнал како играч на стоперската позиција. Така, според приврзаниците на клубот, Миловановиќ бил меѓу најзаслужните играчи за победата на екипата на Напредак над Чукарички во 16 коло од српската Суперлига. Во првиот дел од сезоната, тој обично играл во тандем со соиграчот Томислав Пајовиќ, кој претходно му бил соиграч и во составот на Радник од Сурдулица и истото лето потпишал за Напредак како и Миловановиќ. Во одбраната на клубот настапувал и Мирослав Бјелош, а по повредата на стандардниот Пајовиќ можност добил играчот Милан Обрадовиќ. Миловановиќ на почетокот на месец декември учествувал во победата на својот тим на гостувањето кај екипата на Партизан, на стадионот на улицата Хумска. Овој натпревар завршил со резултатски пресврт. На отворањето на пролетниот дел од сезоната поради парни жолти картони го пропуштил натпреварот со екипата на Јавор. Тој не бил во составот на тимот ни за гостувањето кај екипата на Црвена ѕвезда на стадионот Рајко Митиќ, додека натпреварот со екипата на Вождовац на покривот на Трговскиот центар го пропуштил поради повреда.
Во летото 2020 година, Миловановиќ го продолжил договорот со екипата на Напредак, а во тимот останал и за сезоната 2020/21. Сепак, тој ги пропуштил воведните 6 натпреварувачки кола во српската Суперлига, наоѓајќи се во протоколот за натпреварот дури во 7 коло против екипата на Златибор. По заминувањето на тренерот Драган Ивановиќ од позицијата шеф на стручниот штаб во тимот на Напредак, екипата на Напредак од Крушевац од клупата во 10 коло ја предводел тренерот Иван Бабиќ, и тоа на гостувањето кај екипата на Црвена Звезда. Миловановиќ на тој натпревар го имал својот прв настап таа сезона, носејќи ја капитенската лента. Домашниот тим на Црвена ѕвезда победил со резултат од 3:0. Миловановиќ на тој натпревар добил жолт картон. Неколку дена подоцна тој играл во шеснаесетфинале на Купот на Србија, кога екипата на Напредак го елиминирал составот на Жарково со резултатски пресврт. Миловановиќ подоцна до крајот на календарската сезона се наметнал во составот на тимот предводен од тренерот Горан Стевановиќ. Бидејќи добил жолт картон на четири последователни натпревари што ги одиграл во српската Суперлига,   го пропуштил натпреварот од 14 коло со екипата на Пролетер во Нови Сад. Милош Миловановиќ настапувал стандардно за тимот во продолжението од сезоната, а на некои натпревари ја носел и капитенската лента поради отсуството на капитенот Мирољуб Костиќ. Во втората половина на април 2021 година, Миловановиќ не бил дел од тимот, додека на почетокот на следниот месец тренерот Милан Ѓуричиќ изјавил дека фудбалерот бил надвор од конкуренција поради позитивен тест за коронавирус. По закрепнувањето во натпреварот против Младост влегол од клупата за резервни играчи. По истекот на двегодишниот договор, соработката со клубот не била обновена, па Миловановиќ во јуни 2021 година го напуштил клубот на Напредак како слободен играч.
Младост од Нови Сад
Во јули 2021 година, Миловановиќ му се приклучил на тимот Младост од Нови Сад, кој претходно се квалификувал за Првата лига на Србија. Тој бил претставен како еден од неколкуте нови играчи на клубот, а потоа ги одработил летните подготовки под раководство на тренерот Љубомир Ристовски. Својот прв натпревар го имал на отворањето на сезоната 2021/22, против екипата на Графичар во Белград. Тој натпревар завршил без голови. Миловановиќ на тој натпревар бил капитен на екипата на Младост.
Начин на игра
Миловановиќ е фудбалер со висина од 188 сантиметри. Тој можел да настапува на сите позиции во одбранбениот дел на теренот, доколку имало потреба од тоа. Постепено се развивал низ натпреварите од пониските лиги, и својот прв натпревар на сојузниот ранг го имал во дресот на Слога од Краљево. Таму ја одиграл целата натпреварувачка сезона 2011/12 во Првата лига на Србија како единствен лев бек во тимот. Наредната сезона, тој бил удвоен на левата страна со соиграчот Душан Младеновиќ на некои натпревари или се менувале во ротација. Во костурот на тимот на Слога настапувал цели три сезони и во текот на првиот дел од сезоната 2013/14 имал максимална минутажа. Во тој период тимот бил на втората позиција по есенскиот дел од полусезоната. Според извештаите од натпреварите, просечната оценка на Миловановиќ за периодот минат во екипата на Слога била приближно 6,70. Тој постигнал вкупно три гола за составот на Слога, од кои два од скок по нафрлување од корнер, а еднаш бил стрелец од директен слободен удар. Во победата над составот на Бежанија во 22 коло од Првата лига на Србија, тој шутирал по направениот прекршок од десната страна на теренот. Со левата нога го совладал голманот на гостинската екипа Марко Кнежевиќ.
По преселбата во екипата на Радник од Сурдулица, Миловановиќ во текот на сезоната 2014/15 година бил задолжен за изведување на топката по направените прекршоци, вклучително и слободните удари и за пеналите. На тој начин постигнал повеќе голови, додека вкупно 6 пати бил стрелец. Како еден од најстандардните играчи и втор стрелец на тимот зад напаѓачот Јован Јовановиќ, Миловановиќ имал значаен придонес во освојувањето на првото место на табелата во Првата лига во Србија и поставувањето на екипата на Радник во највисокото ниво на српското фудбалско натпреварување. По пеналот кој го изведувал против екипата на Чукарички во ноември 2015 година, а кој му го одбранил Немања Стевановиќ, Миловановиќ во наредните седмици не ги изведувал најстрогите казни. Во следните сезони, тренерите повремено го користеле и како стопер, додека некогаш играл и како десен бек. Според извештаите од натпреварите, Миловановиќ во сезоната 2016/17 пет пати бил прогласен за најдобар поединец на теренот.
По заминувањето на соиграчот Љубо Баранин од екипата на Радник, Миловановиќ бил задолжен да ги изведува аутите. Можел доста долго да ја дофрли топката со што ги стрелал своите соиграчите во противничкиот шеснаесетник. На тој начин екипата на Радник постигнала гол против составот на Раднички од Ниш во сезоната 2018/19 кога Миловановиќ ја испратил топката директно кон противничкиот гол. Така, по 5 години минати во клубот од Сурдулица во кои одиграл 132 официјални натпревари, постигнал вкупно 12 гола. Повремено ја носел капитенската лента. Бил окаракетризиран како упорен борец на теренот и одликуван со признание за несебично ангажирање и придонес за клубот.
Црква Вознесение Христово (Киев)
Црквата Вознесение Христово (украински: Воскресенская церковь) е црква која се наоѓа во Киевско-печерската лавра во Киев, Украина.
Христијанскиот храм се наоѓа на патот кој води кон Блиските и Далечните пештери. Црквата била изградена во 1705 година во стил на барок. Двете порти околу црквата биле изградени кон почетокот на 20 век. Едната порта лежи на северниот дел а другиот на западниот.
Според некои историски извори, на ова место во 11 век за првпат била изградена црква, која уште тогаш била посветена на Христовото воскресение, во времето на владетелот на Киевска Рус, Јарослав. Во периодот од 1701-1705 година била изградена денешната црква. Во 1887 година избувнал голем пожар во регионот, каде бил зафатен и олтарот од христијанскиот храм. По ова, истиот бил поправен.
За време на Граѓанската војна во 1917 година, цркватабила делумно уништена. Во следните години црквата останала во руини а иконостасот, иконите и другите средновековни вредности биле униптени.
Во 1980-тите години, храмот бил реновиран и посветен на жртвите од војната во Авганистан.
Стојанче Стоилов
Стојанче Стоилов (р. ) — македонски ракометар кој настапува за РК Вардар и за Македонската ракометна репрезентација.
Во првиот четвртфинален натпревар од Лигата на шампионите, којшто „Вардар“ го одиграл против полскиот „Келце“ во Скопје, на 11 април 2015 година, Стојанче Стоилов бил избран за дел од најдобриот тим на колото, а нешто подоцна, според гласовите на гледачите на Лигата на шампионите, бил прогласен за најдобар играч во првото коло од четвртфиналето.
Жоржињо (фудбалер 1991)
Жорже Луиз Фрело, попознат како Жоржињо (р. ) — италијански фудбалер со бразилско потекло, на Челзи и на италијанската репрезентација.
Роден во Бразил, Жоржињо се преселил во Италија на возраст од 15 години и ја започнал својата професионална кариера со младинскиот тим во Верона, пред да биде промовиран во сениорскиот тим. За време на сезоната 2010-11, тој бил испратен на позјамица во Самбонифакесе. Во јануари 2014 година, тој се преселил во Наполи, каде што веднаш го освоил Купот на Италија и Суперкупот. Тој одиграл вкупно 160 натпревари за клубот пред да се пресели во Челзи во 2018 година од 50 милиони фунти.
Ѓула Гал
Ѓула Гал (18 август 1976) е пензиониран унгарски ракометар.
Животопис
Тој го направил своето меѓународно деби на 15 март 1999 година против Франција.
Гал доживеал раскинат кожен лигамент во април 2009 година и оттогаш се борел да се врати во првиот тим на МКБ Веспрем РК и исто така не учествувал од селекцијата на репрезентацијата. За да добие повеќе минути и да ја врати својата форма, тој бил позајмен на Татабања-Карнонекс во октомври 2010 година. Подоцна заминал да игра и во Загреб.
Наводи
<references group="" responsive="">
IC 23
IC 23 — галаксија во соѕвездието Јарец, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 23 се споменува и како ESO 598-8, MCG -3-53-13, IRAS 20550-1808.
Податоци од набљудување
Според морфолошката класификација на галаксиите, IC 23 е од видот SBb. Видливиот сјај со голо око изнесува 13,2 mag, а оној во рамките на интервалот од минималната до максималната честота 14 mag, додека површинскиот сјај изнесува 13,3 m/лм2. IC 23 има привидни димензии од 1,4' х 0,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 20 ч 57 м 55,5 с, а неговата деклинација, односно висината на лакот на тој агол, -17° 56' 32". Положбениот агол на објектот е во износ од 55°.
Други поделби
Проучување на IC 23 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 65799.